Here is a page extracted from Wikipedia that may contain CSS, HTML, and a lot of unformatted text.

Title: Loriquera
Content: Una loriquera u loriguera (d'o latín «lauricarĭa», «puesto con loricas»), tamién documentada como lodriquera en cualques lugars de Sobrarbe, ye un cado especificament de conillos.

O nombre dimana d'a denominación arcaica que las crías d'istes animals teneban en Aragón, «loricas», que encara se puede documentar de forma anisolada en bels municipios. A forma «lodriquera», conoixida en a val de Boltanya, en Sobrarbe, procedeix d'un tremescluz lexico d'entre a forma orichinal «loriquera» (cheneral, por demés, en a resta d'ixa comarca) y a forma popular d'o nombre d'a loira en a metat oriental de l'Alto Aragón (encluido lo Sobrarbe), que ye «lodriga».

Que se saba, en Pandicosa, Sallent de Galligo y Yesero (Val de Tena, Alto Galligo) y en Buesa (Val de Broto) y Fanlo (Val de Vió), totas dos en Sobrarbe, se i emplega la parola «lorca» ta referir-se a la loriquera per cuentas de fer-lo ta referir-se a lo cachapo. En Agüero (Plana de Uesca) tamién s'ha documentato lo fenomeno identico, pero con o termín «lorica». Isto s'explica per disimilacions d'o significato, en as que s'ha preso lo nombre d'a cría de l'animal ta designar, erroniament, o puesto a on que habita.

Se veiga tamién
Churiquera.
Rabosera.
Topinera.
Lobera.
Onsera.

Referencias

Vinclos externos

Cados